ก่อนหน้านี้โดนแมวข่วนเมื่อ17ตุลา ที่ผ่านมา และยังไม่ได้ไปฉีดวัคซีนกระตุ้น (ฉีดล่าสุด เมษา) ตอนนี้มีอาการปวดหัว เจ็บคอ เหมือนจะเป็นหวัด นอนไม่หลับ สะดุ้งตื่นเพราะกังวลกลัวจะติดเชื้อ ถ้าไปฉีดยาตอนนี้ยังทันหรือไม่คะ ตอนนี้แยกไม่ออกว่าที่ปวดหัวคือนอนไม่พอ หรือเป็นอาการของการติดเชื้อกันแน่ ส่วนแมวตัวที่กัดยังมีชีวิตอยู่ แต่ก็ยังกังวล ขอบค่ะ
สวัสดีค่ะ อาการของโรคพิษสุนัขบ้าที่พบบ่อย ได้แก่ อาการกลัวน้ำ ไม่สามารถกลืนน้ำลาย ไม่สามารถกลืนอาหาร พูดไม่ชัด มีการหลั่งน้ำลายและเหงื่อมาก เป็นต้นสามารถอ่านเพิ่มเติมได้ที่นี่ดังนั้นจากที่เล่ามาว่า มีอาการปวดศีรษะ เจ็บคอ คิดว่าน่าจะเป็นอาการของไข้หวัด หรือโรคติดเชื้อทางเดินหายใจ ไม่ใช่จากการติดเชื้อพิษสุนัขบ้าค่ะส่วนการฉีดวัคซีนป้องกันพิษสุนัขบ้า หาก ยังสามารถเฝ้าดูอาการแมวที่ทำร้ายได้ 10วันนับจากที่ถูกข่วน และทราบประวัติการรับวัคซีนของแมว สามารถรอดูอาการก่อนได้ค่ะแต่หากไม่สามารถดูอาการของแมวตัวนั้นได้ หรือแมวนั้นเป็นแมวที่ไม่ทราบประวัติการฉีดวัคซีนพิษสุนัขบ้า แนะนำไปพบแพทย์เพื่อประเมินและรับการรักษาอย่างเหมาะสมนะคะ